De forskjellige lands euromynter. Andorras myntrekke ses øverst i oversikten
**Andorranske euromynter** er euromynter utgitt i Andorra. Landet inngikk i 2011 en avtale med EU som tillater slike mynter. De andorranske euromyntene ble lansert 23. desember 2014.

Bakgrunn
--------

Landet benyttet opprinnelig fransk franc og spansk peseta, men gikk ved innføringen av euro unilateralt over til å benytte den felleseuropeiske valutaen. Andorranske myndigheter ønsket å inngå avtale tilsvarende det Monaco, San Marino og Vatikanstaten har om utgivelse av egne euromynter med nasjonale motiver. 

Forhandlingene skulle ha vært ferdige i 2006, men stagnerte på grunn av uoverensstemmelser om andorransk bankpraksis og lave skattenivå. Et stort hinder var spørsmålet om bankhemmeligheter. EU ville at Andorra skulle innføre skatt på avkastninger, eventuelt rapportere avkastning til EU-landenes skattemyndigheter, og gi skatteopplysninger om personer som bor i EU-land. Etter at det kom i orden i disse sakene undertegnet i 2011 EU og Andorra en avtale der euroen anerkjennes som offisiell valuta i Andorra og som tillater utgivelse av andorranske euromynter. Andorra fikk anledning til å slå mynt til en verdi av 2,3 millioner euro.

Utforming
---------

I mars 2013 kunngjorde andorranske myndigheter en designkonkurranse for euromyntene. Det ble bestemt at 2-euromynten skulle har Andorras riksvåpen som motiv. Det gikk ut invitasjon til forslag til motiv med Casa de la Vall for 1-euromynten, romansk arkitektur for 10-, 20- og 50-centmyntene og motiver fra naturen, floraen og faunaen for 1-, 2- og 5-centmyntene.

Prosessen endte med at de laveste valørene pålydende 1, 2 og 5 cent har pyreneergemse (*Rupicapra pyrenaica*) som motiv, mens den romanske kirken i Santa Coloma pryder 10-, 20- og 50-centmyntene. 1-euromynten har bilde av Casa de la Vall og 2-euromynten Andorras riksvåpen.

Myntene ble produsert av Monnaie de Paris i Frankrike (valørene 2 euro, 10, 20, 50 cent) og Fábrica Nacional de Moneda y Timbre–Real Casa de la Moneda i Spania (valørene 1 euro, 1, 2 og 5 cent).

Innføring
---------

Utgivelsen av mynter var først planlagt til juli 2013. Dette ble det ikke noe av. Det ble i mars 2013 sagt at forventet dato for utstedelse av andorranske euromynter var 1. januar 2014, men tidspunktet ble utsatt. Problemer med teknikk og logistikk forsinket innføringen.

Den 23. desember 2014 ble de første euromyntene med motiver fra Andorra tilgjengelig, da 70 000 myntsett ble lagt ut for salg til innbyggerne i landet til pålydende pris. For å hindre oppkjøp fra samlere blir de resterende euromyntene gradvis satt i omløp gjennom bankene sammen med spanske euromynter fra 15. januar 2015.

Det ble for 2014 preget mynt til en verdi av 2 479 482,40 euro.

Minnemynter
-----------

Andorras første minnemynt med verdi 2-euro er til minne om 20-året for landets tilslutning til Europarådet. Minnemynten har årstallet 2014.

Referanser
----------

1. ↑  «Martí rubrica l’acord monetari que permet encunyar euros propis» Arkivert 11. mai 2013 hos Wayback Machine. *diariandorra.ad*, 1. juli 2011. Besøkt 3. juli 2011.
2. ↑  «L'acord monetari amb la UE autoritza Andorra a encunyar 2,3 milions d'euros», *VilaWeb*, 16. februar 2011. Besøkt 3. juli 2011.
3. ↑  «The government announces contest for the design of the Andorrean euros» Arkivert 22. august 2013 hos Wayback Machine. Servei d'Emmisions, 19. mars 2013.
4. ↑  Omtale av myntene Arkivert 30. desember 2013 hos Wayback Machine. Servei d'Emissions, 16. mai 2013.
5. ↑  «A punt la posada en circulació dels euros d'Andorra» Arkivert 26. oktober 2014 hos Wayback Machine. *El Periòdic d'Andorra*, 10. juli 2013. Lest 16. desember 2014.
6. ↑  «The euro outside the euro area», Europakommisjonen. Besøkt 28. november 2011.
7. ↑  «Els euros es començaran a encunyar el juliol del 2013» Arkivert 30. desember 2013 hos Wayback Machine. *Diari Andorra*, 26. oktober 2012. Besøkt 28. november 2011.
8. ↑  «El Govern convoca el concurs per al disseny dels euros andorrans», Govern d'Andorra, 19. mars 2013.
9. ↑  «De les peces de coure a l’euro propi, el procés d’emissió de moneda a Andorra», *Bon Dia*, 17. desember 2013.
10. ↑  «Govern fixarà límits per a l'adquisició dels euros andorrans» Arkivert 18. desember 2013 hos Wayback Machine. *Diari d'Andorra*, 11. desember 2013. Lest 16. desember 2014.
11. ↑  «Els euros andorrans es posaran en circulació a partir del 15 de gener», *ARA*, 23. desember 2014. Lest 23. desember 2014.
12. 1 2  «Els sets estàndard de monedes d’euro andorranes es podran sol·licitar a partir d’aquest dimarts a la tarda», Andorras regjering, 23. desember 2014. Lest 23. desember 2014.
13. ↑  Emissió de monedes Arkivert 23. desember 2014 hos Wayback Machine. Andorras regjering, 23. desember 2014. Lest 23. desember 2014.

Eksterne lenker
---------------

* Om andorranske euromynter, Andorras regjering
* Monetary Agreement between the European Union and Andorra, Europakommisjonen

| * v
* d
* r
De ulike euromyntene fra hvert land |
| --- |
| Andorra **·** Belgia **·** Estland **·** Finland **·** Frankrike **·** Hellas **·** Irland **·** Italia **·** Kypros **·** Latvia **·** Litauen **·** Luxembourg **·** Malta **·** Monaco **·** Nederland **·** Portugal **·** San Marino **·** Slovakia **·** Slovenia **·** Spania **·** Tyskland **·** Vatikanstaten **·** Østerrike |  |